ზედა აჭყვა

ზედა აჭყვა — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, საჩინოს ადმინისტრაციულ ერთეულში. 

მდებარეობს მესხეთის ქედის დასავლეთ მთისწინეთში, ზღვის დონიდან 200 მ-ზე, ქობულეთიდან 15 კმ-ის, ჩაქვიდან (უახლოესი რკინიგზის სადგური) 3 კმ-ის დაშორებით. საბჭოთა პერიოდში განვითარებული იყო მეჩაიეობა და მეციტრუსეობა. 2014 წლის აღწერის მონაცემებით სოფელში ცხოვრობს 1037 კაცი. 

1880-იან წლებში ზედა აჭყვაში გაჩნდა პონტოელი ბერძნების კომპაქტური დასახლება. სოფელში დგას XIX-XX საუკუნეების მიჯნაზე ბერძნული თემის მიერ აგებული წმ. გიორგის და პეტრე-პავლეს დარბაზული ეკლესიები.

დემოგრაფია
 აღწერის წელი  მოსახლეობა 2002  1194 2014  1037 

ლიტერატურა

 გიორგაძე, მარინე; მგელაძე, ნუგზარ; ტუნაძე, თემურ; ლორია, მანუჩარ; აბულაძე, თეონა; ჩხარტიშვილი-მაზმანიდი, სოფიკო; ძნელაძე, ნინო, პონტოელი ბერძნები აჭარაში: წარსული და თანამედროვეობა, ბათუმი, 2017, ISBN 978-9941-27-393-3.

სქოლიო

კატეგორია:ქობულეთის მუნიციპალიტეტის სოფლები